Leonard Nimoy
Leonard Simon Nimoy (Boston, 26. marta 1931 – Los Angeles, 27. februara 2015) bio je američki glumac, režiser, pjesnik, pjevač i fotograf. Najbolje je poznat po svojoj ulozi Spocka u prvobitnoj seriji Zvjezdane staze (od 1966. do 1969.) i po nekoliko nastavaka istoimene serije u filmovima, televizijskim programima i videoigrama. Nimoy je započeo svoju karijeru u svojim ranim dvadesetim, državši časove glume u Hollywoodu i imao je manje uloge u filmovima i na televiziji tokom 1950ih te je igrao glavnu ulogu u filmu Kid Monk Baroni. Nagovještavajući svoju slavu kao polu-vanzemaljac, glumio je Naraba, jednog od tri marska osvajača u filmskom serijalu iz 1952. godine pod imenom Zombies of the Stratosphere. 1965. godine, glumio je u odbijenoj prvoj epizodi Zvjezdanih staza pod imenom "The Cage", mada je kasnije nastavio sa radom i glumio Spocka do 1969. godine te također glumio isti lik u osam narednih filma i gostovao u nekolicini spin-off serija. Njegov lik je imao znatan kulturni uticaj, te je Nimoy za njega dobio tri Emmy nominacije; TV Guide je imenovao Spocka jednog od 50 najboljih televizijskih likova. Nakon originalne serije Zvjezdanih staza, Nimony je glumio dvije sezone u seriji Mission: Impossible, bio voditelj dokumentarne serije In Search of..., bio narator za igru Civilization IV i pojavio se u nekoliko veoma dobrih pozorišnih uloga. Također je bio sporedna uloga u naučno fantastičnoj seriji Fringe. Nimoyjeva slava kao Spock je bila tolika da njegove obe autobiografije, I Am Not Spock (1975.) i I Am Spock (1995.), pišu o njegovoj tački gledišta, to jest kako je to dijeliti svoje postojanje sa likom. Nimoy ima zvijezdu na Hollywoodskoj stazi slavnih. Nimoy has a star on the Hollywood Walk of Fame.